SCB ตั้งบริษัทย่อยใหม่ “เอสซีบี อบาคัส” ลุยธุรกิจวิเคราะห์ข้อมูล
SCB ตั้งบริษัทย่อยใหม่ “เอสซีบี อบาคัส” ทุนจดทะเบียน 5 ล้านบาท ลุยธุรกิจวิเคราะห์ข้อมูลผ่านกระบวนการวิเคราะห์ขั้นสูง
26 ก.ค. 2560

ธนาคารไทยพาณิชย์ จำกัด (มหาชน) หรือ SCB ระบุว่า เมื่อวานนี้ (25 ก.ค.) ธนาคารได้จัดตั้งบริษัทย่อยแห่งใหม่กับกรมพัฒนาธุรกิจการค้า กระทรวงพาณิชย์ คือ บริษัท เอสซีบี อบาคัส จำกัด มีทุนจดทะเบียน 5 ล้านบาท 
โดยมีวัตถุประสงค์หลักเพื่อดำเนินธุรกิจวิเคราะห์ข้อมูล โดยมุ่งเน้นการวิเคราะห์ข้อมูลขนาดใหญ่ (Big data) โดยใช้กระบวนการวิเคราะห์ข้อมูลขั้นสูง (advance data analytics) ทั้งนี้ บริษัทย่อยดังกล่าว ถือเป็นบริษัทในกลุ่มธุรกิจทางการเงินของธนาคาร ที่ธนาคารถือหุ้นในสัดส่วน 100%